Smiltpelės mažylės
Smiltpelės mažylės (Gerbillus) – pelinių (Muridae) šeimos graužikų gentis. Kailis ilgas ir minkštas. Nugara šviesiai geltona, pilka, smėlio spalvos ar tamsiai ruda. Išilgai nugaros eina tamsesnė juosta. Šonai šviesesni už pilvą. Pilvas balsvas ar kreminės spalvos, kartais šviesiai pilkas. Daugelio rūšių virš akies ar už ausies abiejose pusėse yra šviesios dėmė. Kūnas 8-13 cm, uodega – 7,5-12 cm ilgio. Užpakalinės kojos ilgesnės. Jų letenėlių pagalvėlės plikos. Turi stambias ausis ir dideles akis. Užpakalinių kojų pirmasis ir penktasis pirštai ilgesni. Priekinių galūnių piršų nagai gerai išvystyti. Uodega apaugusi ilgais tankiais plaukais, kurie gale ilgesni ir sudaro nedidelį teptukėlį. Daugumos rūšių uodegos viršuje yra išilginė skiauterė iš pailgėjusių plaukų. Paplitusios Afrikoje ir į rytus per Palestiną, Siriją, Iraką iki Pakistano. Apsigyvena atvirose sausos smėlingose vietose. Aktyvūs naktį. Dieną slapstosi urvuose, kuriuos išsirausia negilius, paprastus. Dažnai gyvena grupėmis, išsirausdami šalia vienas kito savo urvus. Minta įvairiomis antežminėmis ir požeminėmis augalų dalimis, taip pat ėda ir vabzdžius. Turi 3-4 spenelių poras. Nėštumas trunka 20-21 dieną. Per metus atsiveda 2-4 vadas, kurių kiekvienoje 1-7 jauniklliai. Nelaisvėje gyvena iki 5 metų. Gentyje yra apie 60 rūšių: Pogentė. Handecapleura Šiaurės Afrikos smiltpelė (Gerbillus campestris) Gerbillus lowei Gerbillus somalicus Gerbillus stigmonyx Gerbillus dasyurus Gerbillus vivax Gerbillus mackilligini Gerbillus jamesi Gerbillus maghrebi Gerbillus amoenus Adeno smiltpelė (Gerbillus poecillops) Juodauodegė smiltpelė (Gerbillus famulus) Beludžistano smiltpelė (Gerbillus nanus) Gerbillus brockmani Gerbillus garamantis Gerbillus grobbeni Gerbillus principulus Gerbillus quadrimaculatus Gerbillus watersi Gerbillus juliani Gerbillus mesopotamiae Gerbillus henleyi Pietinė smiltpelė mažylė (Gerbillus syrticus) Gerbillus pusillus Gerbillus percivali Gerbillus diminutus Gerbillus ruberrimus Gerbillus bottai Gerbillus harwoodi Gerbillus muriculus Mauritaninė smiltpelė (Gerbillus mauritaniae) Pogentė. Dipodillus Gerbillus simoni Gerbillus zakariai Pogentė. Gerbillus Smiltpelė mažylė (Gerbillus gerbillus) Čizmano smiltpelė (Gerbillus cheesmani) Gerbillus cosensi Gerbillus aquilus Indijos smiltpelė mažylė (Gerbillus gleadowi) Gerbillus andersoni Gerbillus bonhotei Egiptinė smiltpelė (Gerbillus pyramidum) Gerbillus acticola Gerbillus burtoni Gerbillus dongolanus Gerbillus floweri Gerbillus riggenbachi Gerbillus tarabuli Palestininė smiltpelė (Gerbillus allenbyi) Gerbillus hesperinus Gerbillus pulvinatus Gerbillus bilensis Gerbillus perpallidus Gerbillus latastei Somalinė smiltpelė (Gerbillus dunni) Gerbillus hoogstraali Gerbillus occiduus Rosalindo smiltpelė (Gerbillus rosalinda) Gerbillus agag Gerbillus dalloni Nigerinė smiltpelė (Gerbillus nigeriae) Sudaninė smiltpelė (Gerbillus nancillus)